Sygeplejersker fra Aalborg Universitetshospital nedlagde torsdag morgen arbejdet for at protestere mod regeringsindgrebet, der standsede sygeplejerskernes strejke i slutningen af august. Det er anden gang, at sygeplejersker fra Aalborg Universitetshospital nedlægger arbejdet i strid med overenskomsten. Omkring 150 af dem stod foran Sygehus Syd, mens der var omkring 40 foran Sygehus Nord. - Jeg tror, at det skal ses som et resultat af regeringens indgreb i vores strejke. Det har opbygget en masse frustration, vrede og sammenhold, siger Caroline Grøn, der er sygeplejerske i akutmodtagelsen. Arbejdsnedlæggelsen har sympatideltagelse fra blandt andet en gruppe murere.

Opsummering:
Torsdag morgen nedlagde omkring 200 sygeplejersker fra Aalborg Universitetshospital arbejdet.